**2022-04-25**

**1. SVARSTYTA. Dėl Viešųjų erdvių akcentų sukūrimo ir įgyvendinimo projektų:**

1.1. SVARSTYTA. Viešųjų erdvių akcentų sukūrimo ir įgyvendinimo projektų naudingumo įvertinimo ataskaita (balandis):

NUTARTA (bendru sutarimu). Rodion Petrov projektui „Pasaulio medis“ 2022 m. skirti 8000 Eur; Tado Vosyliaus projektui "Kauno Tauras Muravos sankryžoje 2022" 2022 m. skirti 176 592 Eur; Lietuvos tautodailininkų sąjungos Kauno bendrijos projektui "Skulptūriniai suolai: „Briedis“ ir „Nemuno antys“ 2022 m. skirti 5700 Eur; Kauno arkivyskupijos kurijos projektui "Kauno arkivyskupijos pastatų Papilio g. 3-5 fasadų apšvietimo šviesotechninis projektas 2022 m. skirti 8 173 Eur; Kitiems projektams finansavimo neskirti.

1.2. SVARSTYTA. Landšafto dizaino festivalis MAGENTA: instaliacija "Akys į Nemuną"

NUTARTA (bendru sutarimu). Nepritarti. Vizualinė tarša ir neaišku dėl saugumo.

**2. SVARSTYTA. Dėl infrastruktūros ir  teritorijų planavimo dokumentų:**

2.1.  Dėl privažiavimo prie sklypo **Kampiškių g. 25** pasiūlymų – schemos

NUTARTA (bendru sutarimu). Pritarti privažiavimo  keliui prie sklypo Kampiškių g. 25  pagal pateiktą pasiūlymų – schemą  ir teikti dokumentus infrastruktūros sutarties sudarymui.

2.2. Dėl lifto Vilniaus g. požeminėje perėjoje

NUTARTA (bendru sutarimu). Pritarti

2.3. Apie 1119 kv. m teritorija prie **R. Kalantos g. 126 ir R. Kalantos g. 128 (**prie Kauno marių)

NUTARTA (bendru sutarimu). Pritarti  II variantui  - vienas sklypas su  servitutiniu privažiavimu.

2.4. Dėl žemės sklypo **Birutės g. 57,** detaliojo plano koregavimo (neišlaikant norminio atstumo iki sklypo ribos)

NUTARTA (bendru sutarimu). Pritarti  žemės sklypo Birutės g. 57, detaliojo plano koregavimui (neišlaikant norminio atstumo iki sklypo ribos) .

**3. SVARSTYTA. Dėl pastatų rekonstravimo/naujos statybos neišlaikant normatyvinio atstumo iki sklypo ribos :**

3.1. Dėl gyvenamosios paskirties pastato **Miškinio g. 11**, atitraukimo į sklypo gilumą

NUTARTA (bendru sutarimu). Pritarti gyvenamosios paskirties pastato Miškinio g. 11, atitraukimui į sklypo gilumą, atsitraukiant vieną metrą nuo sklypo ribos.

3.2. Dėl sutikimo išdavimo statyti atraminę sieną žemės sklype **V. Mykolaičio – Putino g. 5**

NUTARTA (bendru sutarimu). Pritarti statyti atraminę sieną žemės sklype V. Mykolaičio – Putino g. 5

3.3. Dėl sutikimo išdavimo rekonstruoti prekybos paskirties pastatą (keičiant paskirtį į maitinimo) **T. Masiulio g. 21**, Kaune, neišlaikant norminio atstumo iki sklypo ribų

NUTARTA (bendru sutarimu). Pritarti. rekonstravimui prekybos paskirties pastatui (keičiant paskirtį į maitinimo) **T. Masiulio g. 21**, Kaune, neišlaikant norminio atstumo iki sklypo ribų

3.4. Dėl sutikimo išdavimo Sandėliavimo paskirties pastato 2F1p **Armatūrininkų g. 1**, Kaune, rekonstravimo projektui neišlaikant norminio atstumo iki sklypo ribos

NUTARTA (bendru sutarimu). Pritarti sandėliavimo paskirties pastato 2F1p **Armatūrininkų g. 1**, Kaune, rekonstravimo projektui neišlaikant norminio atstumo iki sklypo ribos.